Bogufał la 1-a

Bogufał la 1-a (mortis la 8-an de aŭgusto 1146) estis pola episkopo de Poznań. Laŭ Jan Długosz li estis nobelo, blazono Poraj, kio povas esti duba. Dato de lia ekposedo de la diocezo ne estas konata. Apoganto de princoj "junioroj" dum disputo kun senjoro Vladislao la 2-a. Post venko en la batalo apud Poznań (komenco de 1146) li ricevis donacon (vilaĝon Lusowo) de la princo de Grandpolujo Mjeŝko la 3-a. La tagan daton de lia morto mencias "Nekrologo de Lubin".

Bibliografio
Stanisław Karwowski, Biskupi poznańscy z XII i początku XIII wieku (Episkopoj de Poznań el 12-a kaj komenco de 13-a jarcento), Roczniki Towarzystwa Przyjaciół Nauk Poznańskiego volumo 37, Poznań 1911, p. 116-117.

Kategorio:Polaj episkopoj
Kategorio:Mortintoj en 1146